|  |  |
| --- | --- |
| CILJNA SKUPINA | 12+ |
| NASLOV | IZHODIŠČNI POLOŽAJI |
| TRAJANJE AKTIVNOSTI | 45-60 min |
| UČNI CILJI | Prikazati različne družbene položaje in možnosti za posameznike, ki pripadajo določenim skupinam. Ozavestiti ljudi o dejavnikih, ki nam lahko otežujejo, da bi uspeli v življenju.  Glavni cilj je prikazati, da ljudje svoje življenje začnemo iz različnih izhodiščnih položajev, na katere nimamo vpliva. Veliko izhodiščnih možnosti ne moremo spremeniti sami od sebe. |
| MATERIALI | Seznam lastnosti |
| PRIPRAVA | Za aktivnost potrebujemo dovolj prostora, po možnosti jo izvajamo zunaj. |
| IZVEDBA | Korak 1  Prosite udeležence, da se postavijo v ravno vrsto in se primejo za roke. Povejte, da boste prebrali različne kategorije in da moramo stopiti korak naprej ali nazaj, glede na to, kaj jim rečete. Prosite jih, naj se potrudijo in ne spustijo sosedove roke preveč z lahkoto.  Pomembno: Povejte jim, da imajo pravico ostati na svojem mestu, če katero od kategorij smatrajo preveč intimno ali čustveno ali se pri njej ne želijo izpostaviti. V kakšnih primerih boste morali celo izpustiti nekatere od kategorij, saj so lahko preveč kritične za skupino. Na primer, govoriti o spolni usmerjenosti je lahko tabu v nekaterih družbah; ali siliti nekoga, da javno prizna svojo spolno usmerjenost, nekaj, kar v običajnih okoliščinah ne bi storil. Vprašanja o nasilju ali zlorabi drog v družini lahko ljudi razburijo in se jih čustveno preveč dotaknejo.  Korak 2  V nadaljevanju preberite naslednje lastnosti in zraven navedite, ali naj naredijo korak NAPREJ ali NAZAJ. Recimo: “Če ste moški, stopite korak naprej”, itd.  **Lastnosti**  Ste moški - naprej  Ste ženska - nazaj  Rojeni v Sloveniji\*/Evropi(\*država, kjer se aktivnost izvaja) - naprej  Starši rojeni v Sloveniji\*/Evropi -naprej  Stari starši rojeni v Sloveniji\*/Evropi - naprej  Materni jezik slovenščina\*/evropski jezik - naprej  Materni jezik ni eden od evropskih jezikov - nazaj  Vaša družina šteje več kot tri otroke - nazaj  Ste imeli/Imate veliko knjig v hiši vaših staršev - naprej  Vsaj eden od staršev zaključil srednjo šolo - naprej  Vsaj eden od staršev univerzitetno izobrazbo - naprej  Ste kristjan - naprej  Ste jud - nazaj  Ste musliman - nazaj  Ste budist - nazaj  Vaša starša sta ločena - nazaj  V vaši družini je (bila) prisotna zloraba drog ali alkohola - nazaj  V vaši družini je bil primer samomora - nazaj  Kakršnakoli oblika nasilja v družini - nazaj  Ste poročeni - naprej  Ločeni - nazaj  Imate otroke - nazaj  Ste heteroseksualec/heteroseksualka – naprej  Ste gej, lezbijka - nazaj  Imate kakršnokoli obliko invalidnosti ali bolezni - nazaj  Težave z alkoholom ali drogami - nazaj  Ste ali ste bili vsaj enkrat brezposelni - nazaj  Imate srednješolsko izobrazbo – naprej  Univerzitetno izobrazbo - naprej  Ste se izučili poklica - naprej  Govorite tuj jezik - naprej  Govorite več kot dva jezika – naprej  Bili ste predstavnik razreda/šole - naprej  Korak 3  Na koncu dobimo zelo različne položaje ljudi in včasih postane za udeležence zelo težko ali celo nemogoče, da bi obdržali stik rok.  Prosite udeležence, da se ozrejo naokrog in pogledajo, kdo stoji spredaj in kdo zadaj.  Step 4  Opcijsko:  Lahko poveste udeležencem, da boste šteli do 3 in v tem času morajo priteči do zidu, kjer jih čaka “velika nagrada”. |
| VLOGA UČITELJA | Učitelj fasilitira proces. |
| MOŽNI IZZIVI IN KAKO JIH NASLOVITI | ! TO JE ZELO MOČNA AKTIVNOST – ni primerna za vse skupine. Zahteva veliko stopnjo medsebojnega zaupanja in discipline znotraj skupine.  V kakšnih primerih boste morali celo izpustiti nekatere od kategorij, saj so lahko preveč kritične za skupino. Na primer, govoriti o spolni usmerjenost je lahko tabu v nekaterih družbah; ali siliti nekoga, da javno prizna svojo spolno usmerjenost, nekaj, kar v običajnih okoliščinah ne bi storili. Vprašanja o nasilju ali zlorabi drog v družini lahko ljui in sedi razburijoin se jih čustveno preveč dotaknejo. |
| NAPOTKI ZA DISKUSIJO | Diskusija:  -Kako ste se počutili tisti, ki ste bili daleč spredaj ali daleč zadaj?  -Kako ste se počutili, ko se niste več mogli držati za roke s svojim sosedom?  -Ste se naučili kaj novega o sebi?  -Kaj vam je bilo pri tej aktivnosti težko?  -Kakšne skupne značilnosti imajo lastnosti, ki sem vam jih prebral\_a?  -So bile te lastnosti izmišljene ali vzete iz realnosti?  -Ali menite, da ste bili vedno poslani v pravo smer (naprej/nazaj) ali ne?  Med samo aktivnostjo:  Zelo očitno postane, da je precej lažje doseči zid iz sprednjega položaja kot iz zadnjega.  Hkrati poudarite, da je morda zid res težje doseči iz položaja daleč zadaj, ni pa nemogoče.  Diskusija:  Ob koncu aktivnosti lahko razložite, da je namen vaje tudi prikazati trg dela, t.j. dostop do trga dela. Precej nazorno prikaže, kaj so pozitivni ukrepi in kako delujejo; z njimi lahko dejansko dosežemo, da imamo vsi vsaj približno podobne izhodiščne možnosti.  Pogosto boste delali s precej homogeno skupino ljudi, ampak v tej aktivnosti Izhodiščnih položajev se bo izkazalo, da bodo »prepotovali«« različne razdalje – nekateri se bodo morali potruditi bolj kot drugi. Poudarite, da tisti z dobrim štartnim izhodiščem imajo izbiro – lahko se odločijo in ne potrudijo in s tem izberejo slabši družbeni položaj; drugi sploh niso imeli te izbire. Pravtako lahko tečeš do »nagrade« in prideš do nje prvi, tudi iz položaja daleč zadaj, ampak je veliko težje dosegljiva kot za nekoga, ki se nahaja samo streljaj daleč od nje.  Za zaključek lahko rečemo, da si kot družba moramo prizadevati za spremembo teh kategorij, da bodo recimo naše hčere v isti aktivnosti čez 20 let lahko naredile korak naprej, namesto korak nazaj. |

**Vir:**

Schindlauer Dieter et al: Trainer Manual Discrimination Slovenia, 2006; prirejeno po Compass manual exercise, Take a step forward